id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv fr nl id id pl id id id id id ms ms ms ms en ms ms id id id ms id ms ms id id ms ms id id id id id ms ms id id ms id id uz id id id ms id nb id ms id ms id ms id ms id ms ms id id id id ms ms en en en en en en id ms ms id id en id id jv ms id id it es id id en id ms ms ms ms ms ms
Sakit Bahu Dan Tengkuk Mungkin Petanda Anda Hidap Kanser Paru-Paru!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Sering Sakit Bahu Dan Belakang Badan? Jaga-Jaga, Ini Mungkin Tanda Kanser Paru-Paru!
Ditulis oleh Fatin Zahra Disemak pada 3 minggu lalu
Disemak secara perubatan oleh Dr. Joseph Tan
Tahukah anda, ramai penghidap kanser paru-paru mengalami sakit bahu dan tengkuk sebagai simptom pertama barah peparu?Jangan pelik!
Ya, sakit bahu merupakan salah satu masalah kesihatan yang lazim kita alami. Oleh sebab itu, tidak mustahil ramai yang mungkin terlepas simptom ini.
Walaupun begitu, tidak dinafikan sakit bahu dan tengkuk boleh berpunca daripada masalah lain. Malah, jarang sekali kanser boleh menyebabkan simptom seperti sakit bahu.
Tetapi, ada sebabnya mengapa beberapa jenis kanser paru-paru boleh menyebabkan rasa sakit pada kawasan bahu. Mari ikut penjelasannya melalui artikel di bawah.
Sakit bahu disebabkan tumor Pancoast
Sakit bahu dan tengkuk yang berpunca daripada kanser paru-paru merupakan sesuatu yang amat jarang berlaku.
Ia merupakan sejenis simptom lazim kanser yang dikenali sebagai tumor Pancoast. Tumor ini hanya merangkumi 3%-5% kes kanser paru-paru secara keseluruhan.
Berbeza dengan tumor lain, tumor jenis ini bermula pada bahagian atas paru-paru pesakit. Oleh sebab itu, simptom seperti sesak nafas akan datang kemudian.
Selain itu, tumor ini juga akan merebak ke bahagian tulang rusuk, tulang belakang, saraf dan juga saluran darah pesakit.
Apabila kanser ini merebak, pesakit akan mula mengalami simptom seperti sakit bahu, lengan dan otot pada kawasan tersebut.
Bukan itu sahaja, apabila tumor ini kian membesar, rasa sakit ini akan menjalar pula ke bahagian belakang badan dan juga ketiak.
Disebabkan lokasi tumor ini yang agak abnormal, pesakit mungkin tidak akan mengalami simptom lazim kanser paru-paru seperti batuk-batuk, batuk berdarah dan sesak nafas.
Tumor Pancoast juga lebih sukar untuk didiagnosis kerana ia boleh ‘menyorok’ daripada dikesan oleh imbasan X-ray.
Kadangkala, penghidap tumor Pancoast boleh mengalami sindrom Horner, sejenis kondisi yang menyebabkan kelopak mata melorot dan saiz anak mata mengecil.
Apa itu sindrom Horner?
Hampir 40% penghidap tumor Pancoast akan mengalami sindrom Horner. Sakit bahu yang kronik merupakan antara tanda utama kondisi ini. Selain sindrom Horner, kondisi ini turut dikenali dengan nama sindrom Pancoast.
Apabila tumor Pancoast telah merebak ke luar kawasan paru-paru, ia boleh membesar dan menekan saraf di kawasan sekitarnya. Tekanan ini akan menyebabkan pesakit rasa sakit bahu dan tengkuk.
Tetapi, bukan itu sahaja. Ia juga boleh menyebabkan masalah saraf pada sebelah kawasan muka pesakit seperti:
Kelopak mata yang melorot.
Anak mata yang mengecil.
Tidak dapat berpeluh secara normal.
Sindrom Horner selalunya akan mempengaruhi kawasan muka yang berada pada bahagian yang sama dengan tumor. Kadangkala, pesakit juga akan rasa sakit atau sesemut pada bahagian tangan.
Selain sakit bahu, kenali simptom lain kanser paru-paru
Selain sakit bahu dan tengkuk, ada banyak lagi simptom lain yang perlu diperhatikan untuk mengesan kanser paru-paru. Antara simptom yang lazim ialah:
Batuk yang tidak beransur pulih dalam masa 2 hingga 3 minggu.
Batuk yang berterusan dan menjadi semakin serius.
Jangkitan yang berulang kali.
Sakit ketika bernafas atau batuk.
Sering rasa letih atau kekurangan tenaga.
Selain itu, ada juga simptom-simptom lain yang lebih jarang berlaku. Antaranya ialah:
Perubahan pada kawasan jari. Contohnya, jari akan menjadi semakin bengkok dan hujung semakin besar (finger clubbing).
Muka atau leher membengkak.
Sering sakit dada dan sakit bahu.
Semua tanda di atas merupakan antara simptom kanser yang perlu diperhatikan. Walaupun begitu, kebanyakan simptom di atas boleh berlaku disebabkan penyakit lain.
Namun, jika anda mempunyai faktor risiko kanser paru-paru, berjumpalah doktor secepat mungkin. Ingatlah, kanser yang dikesan awal lebih mudah untuk dirawat.
Kadangkala, kanser paru-paru dikesan apabila pesakit melakukan imbasan X-ray untuk penyakit lain.
Malah, kebanyakan pesakit yang menemui kanser dengan cara ini tidak mengalami sebarang simptom yang menunjukkan mereka menghidap kanser paru-paru.
Walau bagaimanapun, sebarang abnormaliti pada kawasan peparu tidak bermaksud anda mempunyai kanser paru-paru.
Ada banyak lagi punca lain seperti jangkitan dan sebagainya. Namun, untuk mengesahkan diagnosis tersebut, doktor mungkin perlu melakukan ujian lain.
Elak kanser peparu, jangan merokok
Rasa sakit bahu dan tengkuk merupakan antara tanda kanser yang kurang lazim. Disebabkan sakit bahu merupakan satu kondisi yang selalu berlaku kepada kita, ia mungkin juga disebabkan penyakit lain yang tidak serius.
Apa yang penting, dapatkan pemeriksaan doktor secepat mungkin lebih-lebih lagi jika anda merokok atau pernah terdedah kepada asap rokok sekunder.
Untuk pengetahuan anda, risiko kanser paru-paru akan meningkat dengan setiap rokok yang disedut.
Tidak kiralah bila pun anda berhenti, risiko kanser paru-paru dapat diturunkan dengan drastik. Sama jugalah dengan risiko yang dihadapi oleh ahli keluarga anda.
Oleh sebab itu, dapatkan pemeriksaan doktor secepat mungkin jika anda risau mengenai risiko kanser paru-paru. Konsultasi bersama doktor mungkin dapat membantu anda membuat keputusan yang terbaik untuk kesihatan anda.
Hello Health Group tidak menawarkan nasihat perubatan, diagnosis atau rawatan.
American Cancer Society. 2019. Signs and Symptoms of Lung Cancer. October 1. Accessed August 16, 2021. https://www.cancer.org/cancer/lung-cancer/detection-diagnosis-staging/signs-symptoms.html.
Cancer Research UK. 2019. Lung cancer symptoms. September 12. Accessed August 16, 2021. https://www.cancerresearchuk.org/about-cancer/lung-cancer/symptoms.
Cancer Research UK. 2019. Pancoast tumours. October 23. Accessed August 16, 2021. https://www.cancerresearchuk.org/about-cancer/lung-cancer/stages-types-grades/types/pancoast-tumours.
Mayo Clinic. 2021. Lung cancer. March 23. Accessed August 16, 2021. https://www.mayoclinic.org/diseases-conditions/lung-cancer/symptoms-causes/syc-20374620.
Moffitt Cancer Center. n.d. Can Shoulder Pain Be a Sign of Lung Cancer? Accessed August 16, 2021. https://moffitt.org/cancers/lung-cancer/faqs/can-shoulder-pain-be-a-sign-of-lung-cancer/.
NHS. 2019. Symptoms. August 15. Accessed August 15, 2019. https://www.nhs.uk/conditions/lung-cancer/symptoms/.
Tak Sangka Kos Rawatan Kanser Paru-Paru Antara TERMAHAL, Termasuk 5 Penyakit Ini!
Penghidap Kanser Paru-Paru Tinggi Risiko Alami Darah Beku, Bahaya Boleh Bawa MAUT!
Ditulis oleh Fatin Zahra Disemak pada 3 minggu lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.